**Ministerstvo dopravy Slovenskej republiky**

ako Riadiaci orgán pre OPII

vydáva

**Zmenu č. 1**

k

**Vyzvaniu č. OPII-145-3.1-DPB-MVAJ**

**na predloženie žiadostí o NFP pre národný projekt prioritnej osi č. 3 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 3 - Verejná osobná doprava |
| **Investičná priorita** | 7ii): Vývoj a zlepšovanie ekologicky priaznivých, vrátane nízkohlukových, a nízkouhlíkových dopravných systémov vrátane vnútrozemských vodných ciest a námornej dopravy, prístavov, multimodálnych prepojení a letiskovej infraštruktúry v záujme podpory udržateľnej regionálnej a miestnej mobility |
| **Špecifický cieľ** | 3.1 Zvýšenie atraktivity verejnej osobnej dopravy prostredníctvom modernizácie a rekonštrukcie infraštruktúry pre IDS a mestskú dráhovú dopravu |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Dopravný podnik Bratislava, a. s. |
| **Projekt/y** | **Modernizácia Vajnorskej radiály, kľúčových úsekov a prvkov infraštruktúry verejnej osobnej dopravy v Bratislave** |

Dátum zverejnenia zmeny: **24.04.2023**

Dátum účinnosti zmeny: **25.04.2023**

**CIEĽ ZMENY A PRÁVNY ZÁKLAD**

Cieľom zmeny je zabezpečenie súladu vyzvania so schváleným Zámerom NP: „Modernizácia Vajnorskej radiály, kľúčových úsekov a prvkov infraštruktúry verejnej osobnej dopravy v Bratislave“ v RV OPII dňa 20. marca 2023.

Riadiaci orgán pre OPII mení vyzvanie v súlade s ustanovením § 58 Osobitné postupy pri poskytovaní príspevku v čase krízovej situácie, zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov ods. 1 *Poskytovateľ môže vyzvanie pre národný projekt podľa § 26 ods. 3 zmeniť s výnimkou podmienky poskytnutia príspevku podľa § 17 ods. 3 písm. a) a § 17 ods. 4 písm. a). Ustanovenia § 57 ods. 2, 3 a 6 sa použijú primerane; ustanovenia § 17 ods. 6 a 8 a § 26 ods. 2 sa nepoužijú.*

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie

**ZDÔVODNENIE ZMIEN**

1. Vyzvanie:

* časť 1. Formálne náležitosti – úprava názvu projektu
* časť 1.3. Indikatívna výška finančných prostriedkov vyčlenených na vyzvanie (zdroje EÚ) - zvýšenie z dôvodu doplnenia novej hlavnej aktivity a z dôvodu zvýšenia nákladov na stavebné práce na objektoch Vajnorskej radiály

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Zmena vyzvania **sa vzťahuje na žiadosť o NFP predloženú pred dátumom zverejnenia tejto zmeny vyzvania** na RO OPII. RO OPII umožní v prípade potreby doplniť, resp. upraviť ŽoNFP v nadväznosti na túto zmenu vyzvania (ak relevantné).